Varaa itsellesi päivä tai koko viikonloppu pelkästään mukavien, rentouttavien asioiden tekemiseen. Anna yhden asian johtaa toiseen ja katso, mihin päädyt. Kun kaikki on jo tässä ja mihinkään ei ole kiire, nautit siitä mitä näet, kuulet ja tunnet.
1. Tee itsellesi ihana lukunurkkaus
Ota viereen kuppi teetä, kahvia tai glögiä, ehkä pala suklaata. Uppoudu kirjaan, josta ei ole sinulle mitään hyötyä mutta joka viihdyttää sitäkin enemmän.
2. Tuijottele ulos ikkunasta
Katsele maisemaa ja näe sen kaikki yksityiskohdat.
3. Kokeile houkuttelevaa reseptiä
Valmista herkut rakkaudella ja nauti hyvässä seurassa.
4. Kuuntele rentouttavaa musiikkia
Soita suosikkisi yhä uudestaan tai ihmettele uusia artisteja ja kappaleita.
5. Kokeile käsillä tekemistä – ehkä ihan uuttakin.
Piirrä, maalaa tai askartele, neulo tai virkkaa. Unohda lopputulos ja anna itsesi leikkiä.
6. Kuljeskele sunnuntai-iltapäivänä kaupungilla
Katsele näyteikkunoita ja ohikulkevia ihmisiä, käy kahvilassa ja nauti vapaapäivän tunnelmasta.
7. Makaa sohvalla. Älä yritä tehdä mitään näistä, jos mikä tahansa on liikaa.
Ole vain. Anna villakoirien pyöriä nurkissa. Juttele niille ymmärtäväisesti.